b'\n_START_ARTICLE_\nB\xc3\xa0squet Girona\n_START_SECTION_\nHist\xc3\xb2ria\n_START_PARAGRAPH_\nL\'entitat va ser fundada l\'any 2014 pel jugador de l\'NBA Marc Gasol, amb el nom "Club Escola B\xc3\xa0squet Marc Gasol". Marc Gasol va ser el president, acompanyat per Alex Formento com a vicepresident, Marc Pena de director esportiu i Jes\xc3\xbas Escosa com a secretari t\xc3\xa8cnic. Va debutar amb cinc equips que competien en diferents categories de promoci\xc3\xb3 del b\xc3\xa0squet catal\xc3\xa0._NEWLINE_L\'any 2016 es va afegir el nom de la ciutat de Girona al nom del club canviant a "Escola de B\xc3\xa0squet Girona Marc Gasol" i un any m\xc3\xa9s tard, va canviar una altra vegada el seu nom a l\'actual B\xc3\xa0squet Girona._NEWLINE_Amb l\'objectiu d\'arrelar, de nou, un projecte engrescador de b\xc3\xa0squet a la ciutat de Girona, l\'any 2017 el B\xc3\xa0squet Girona crea el seu primer equip s\xc3\xa8nior, el qual participar\xc3\xa0 la temporada 2017-18 a la lliga EBA, la quarta categoria espanyola, amb Quim Costa d\'entrenador. En acabar la primera temporada el club va aprofitar l\'ampliaci\xc3\xb3 a 24 equips de la lliga LEB Plata per ascendir una categoria.'